tomron87/hebrew-wikipedia-sentences-corpus huggingface dataset:
בדומה לאשליה אופטית המאזין שומע צליל שאינו נובע מגירוי, כלומר שאינו קיים.
האשליה נובעת מכך שאוזן האדם והמוח מפרשים יחד את הצליל באופן שונה מהמקור.
באשליות שמיעתיות עושים שימוש גם יוצרי מוזיקה מוכרים, כגון בטהובן, ברג, ארנסט קרנק, ליגאטי והונגר.
"אפקט מקגורק" - כאשר נראה אדם מבטא הברה (בתנועות שפתיים) אך מושמעת הברה אחרת, המוח מפרש את הצליל הנשמע כהברה שלישית.
"תדרים בינאורלים" (Binaural Beats) - כאשר מושמע לכל אוזן (בסטראו) תדר שונה, התדר הנשמע בפועל הוא הפרש התדרים.
ברפואה האלטרנטיבית מוכרים תדרים אלו כמסוגלים להשרות רגיעה, ולעורר מודעות והגעה למצב מדיטיבי.
"שפרד טון" (shepards-Risset toner) - נשמע כי קיימת עלייה/ירידה רציפה באוקטבה על אף שאין זה כך.
"צליל רציף" - נגרם כתוצאה מהאזנה רצופה לרעש בעוצמה רבה למשך זמן ממושך.
גם לאחר שהרעש נפסק הצליל ממשיך "להישמע" למשך זמן נוסף עד 6 שניות.
"צליל לא רציף" - כאשר אדם שומע צליל רציף ובמקביל נשמעת הפרעה, המוח מסיק כי הצליל נקטע לשני חלקים לפני ואחרי ההפרעה.
"אשליית דיבור לשיר" - כאשר ביטוי מדובר חוזר על עצמו מספר פעמים, מבלי לשנות אותו בשום צורה, ומבלי לספק שום הקשר, הוא נהפך באופן תפיסתי מדיבור לשיר.
"יאני או לורל" - מילה מדוברת שנשמעת בשתי צורות שונות מאד על ידי שני חלקים מהאוכלוסייה.
אשלי מדיסון הוא אתר היכרויות ורשת חברתית לאנשים נשואים או במערכת יחסים מחייבת, המופעל על ידי חברת Avid Life Media הקנדית.
הסיסמה של האתר היא "החיים קצרים.
האתר הושק בשנת 2001. שמו של האתר מורכב משני שמות נשיים פופולריים באנגלית, "אשלי" ו- "מדיסון".
נכון לשנת 2015, לאתר יש 124 מיליון מבקרים בחודש, והוא מדורג במקום ה-18 בדירוג האתרים למבוגרים.
ב-15 ביולי 2015 הודיעו האקרים שהעתיקו מהאתר את הנתונים של כל הלקוחות, כולל שמות, כתובות, פנטזיות מיניות ונתוני כרטיס האשראי, ואיימו לפרסם את כל הנתונים באינטרנט במידה שהאתר אשלי מדיסון והאתר EstablishedMen.com, אשר אף הוא אתר היכרויות בבעלות Avid Life Media, לא ייסגרו באופן סופי.
ב-22 ביולי פרסמה קבוצת ההאקרים את השמות הראשונים של לקוחות האתר, וכל שאר נתוני המשתמשים פורסמו ב-18 באוגוסט 2015. נתונים נוספים (כולל כמה תכתובות דואר אלקטרוני של המנכ"ל) פורסמו ב-20 באוגוסט 2015.
שלא בדומה לאתרי ההיכרויות הבולטים Match.com או eHarmony, המודל העסקי של אשלי מדיסון מבוסס על תשלום לפי פעולות ולא על תשלום עבור מנוי חודשי.
על מנת ששני חברים באתר יקיימו שיח ביניהם אחד מהחברים, כמעט תמיד הגבר, חייב לשלם על מנת ליזום את השיחה.
לאחר קיום שיחה בין שני חברים, כל השיחות בין אותם שני החברים יתקיימו ללא עלות נוספת.
האתר מכיל גם כלי צ'אט, שהשימוש בו כרוך בתשלום בהתאם למשך השיחה.
הנשים באתר יכולות לשלוח הודעות לאנשים האחרים בחינם, אך הגברים חייבים לשלם על מנת לקרוא את ההודעות.
גברים חייבים תמיד לשלם על מנת לשלוח הודעות לנשים.
בהתאם לתנאי האתר, עבור כל המשתמשים האורחים (משתמשים שעדיין לא שילמו במסגרת השימוש באתר), מופעל באופן אוטומטי הכלי "המלאכיות של אשלי" (Ashley's Angels) אשר במסגרתו האתר שולח הודעות מפרופילים פיקטיביים, אשר לא מזוהים כפרופילים פיקטיביים, כאשר המשתמשים האורחים עשויים לבחור לשלם על מנת לקרוא או להגיב לפרופילים הפיקטיביים.
בתנאי האתר מצוין שכלי זה נועד "לספק בידור" למשתמשי האתר.
בעת הרישום לאתר המשתמש נותן כתובת דואר אלקטרוני, אך האתר אינו מוודא שזו כתובתו.
מצב זה מאפשר רישום של אדם ללא ידיעתו.
האתר גובה כסף על מנת למחוק חשבונות משתמש מהאתר.
על ידי תשלום עבור מחיקת חשבונות משתמש, נמחקות גם כל ההודעות שהועברו באתר מאותו חשבון המשתמש, כולל מתיבות הדואר של הנמענים.
הפריצה ופרסום מאגר הנתונים המלא של האתר
ב-15 ביולי 2015 האתר נפרץ על ידי קבוצת האקרים המכנה עצמה "צוות אימפקט" (The Impact Team).
ההאקרים טענו באותה העת כי הצליחו להעתיק את מאגר הנתונים של אשלי מדיסון, המכיל מידע אישי על משתמשי האתר.
קבוצת ההאקרים איימה לפרסם את מאגר הנתונים באינטרנט, כולל השמות של משתמשי האתר, אלא אם כן האתר ייסגר באופן מיידי.
ב-20 ביולי 2015 פורסמו לראשונה באתר של "אשלי מדיסון" שלוש הצהרות שהתייחסו לפריצה.
אחת ההצהרות ציינה כי "בשלב זה, הספקנו להפעיל הגנות על האתרים שלנו, ולסגור את נקודות הגישה הלא מורשות.
אנו עובדים עם סוכנויות אכיפת החוק, אשר חוקרות את המעשה הנפשע הזה.
כל האחראים לפעולות הטרור הקיברנטיות יישאו באחריות על כך." כמו כן ההצהרה ציינה שצוות האתר הצליח להסיר בהצלחה את כל המאמרים באינטרנט אשר קשורים לאירוע זה, ואשר במסגרתם פורסם מידע המאפשר זיהוי אישי של משתמשי האתר.
בנוסף לכך צוין גם כי האתר שוקל להפסיק לגבות תשלום על מחיקת חשבונות משתמשים.
ב-21 ביולי דווח כי קבוצת ההאקרים פרסמה את הפרטים של 2,500 מלקוחות האתר, על אף שמנגד אתר "אשלי מדיסון" הכחיש זאת, וטען כי רק שני שמות פורסמו.
ב-18 באוגוסט קבוצת ההאקרים פרסמה קובץ בגודל 10 ג'יגה בייט ברשת ביטורנט המכיל את כל מאגר הנתונים של האתר "אשלי מדיסון".
הקובץ ללא הדחיסה הוא בגודל של 60 ג'יגה בייט.
קבוצת ההאקרים האשימה את חברת Avid Life Media בהצהרה שפרסמה ובה טענה כי החברה השתמשה בפרקטיקות פסולות.
הנתונים שפורסמו כללו גם נתונים מלקוחות ששילמו עמלה של 19 דולר כדי שהנתונים שלהם יימחקו מהאתר.
בתגובה, חברת אשלי מדיסון פרסמה הודעה באתר האינטרנט שלה בו טענה כי החברה עובדת כעת יחד עם הרשויות בחקירת הפריצה, וציינה כי "לא נשב בחיבוק ידיים ונאפשר לגנבים הללו לכפות את האידאולוגיה האישית שלהם על אזרחי העולם".
החברה הציעה פרס בסך חצי מיליון דולר קנדי למי שיביא לאיתור הפורצים לאתר.
בין השאר פרסמו הפורצים את כתובות הדוא"ל של נואל בידרמן, מנכ"ל Avid Life Media, פעולה אשר הביאה להתפטרותו מהתפקיד.
בחודש מאי 2014 החל אתר "אשלי מדיסון" לפעול בישראל (אם כי ישראלים רבים השתמשו בשירותיו עוד קודם לכן).
בקיץ 2014 שודר בערוץ 2 ובערוץ 10 סרטון פרסומת לאתר "אשלי מדיסון", שבה מוצגים בני זוג נשואים כזומבים שהגלישה לאתר "אשלי מדיסון" מחזירה אותם לחיים.
שידור זה נפסק בהוראת הרשות השנייה, בנימוק שהסרטון אינו עומד בכללים.
מפעילת האתר, חברת Avid Life Media, ערערה על ההחלטה, אך הרשות השנייה לא אישרה את שידור הפרסומת.
חברת Avid Life Media עתרה לבג"ץ, אך העתירה נדחתה.
בקובץ המנויים של "אשלי מדיסון", שפורסם לאחר הפריצה לאתר, נכללו 170,000 כתובות דואר אלקטרוני ישראליות.
אשלי מק'אול סקוט היא שחקנית ודוגמנית אמריקאית.
סקוט נולדה בעיר מטיירי (אנ'), לואיזיאנה ב-13 ביולי 1977 אך בצעירותה עברה עם משפחה לצ'ארלסטון, קרוליינה הדרומית.
היא החלה את קריירת הדוגמנות שלה כנערה והייתה מועמדת בגמר של תחרות הדוגמנות מראה השנה של עלית ב-1993. מאז היא דגמנה בתצוגות אופנה בינלאומיות במיאמי, פריז ולונדון.
בשנת 2001 הופיעה לראשונה בקולנוע בסרטו של סטיבן ספילברג "אינטליגנציה מלאכותית" ובאותה שנה החלה לשחק בתפקיד ראשי בעונה השנייה של הסדרה "מלאך שחור".
ב-2002 שיחקה בסדרת האקשן של The WB, "מורשת העטלף" (אנ') בתפקיד ראשי של הלנה ויין (אנ'), אך זו ירדה מהאוויר לאחר עונה אחת.
ב-2003 הופיעה בסרט "ימ"מ יחידת פריצה", והנחתה את תחרות מראה השנה של עלית שנערכת מדי שנה על ידי סוכנות הדוגמנות עלית.
בשנת 2004 שיחקה סקוט בסרט "Lost" לצד ג'סטין הנרי ובסרט הפעולה "בראש מורם" בכיכובו של דוויין ג'ונסון.
ב-2006 לוהקה לאחד התפקידים הראשיים בסדרה "יריחו" היא הופיעה גם בתפקידי אורח בסדרות "CSI: מיאמי" ו-"NCIS".
סקוט הייתה נשואה למפיק אנתוני רולן בין השנים 2004 ל-2008.
בשנת 2010 היא נישאה בשנית לזמר הפופ האנגלי סטיב הארט (אנ'), סולן להקת הבנים 'Worlds Apart' (אנ'), ולהם שתי בנות.
הם התגרשו בשנת 2019. מאז אוקטובר 2017, סקוט מתגוררת עם שתי בנותייה בלוס אנג'לס, קליפורניה.
+שנהסרטתפקידהערות2001אינטליגנציה מלאכותיתג'יין2003ימ"מ יחידת פריצהלארה2004בראש מורם (אנ')דניEvil RemainsשרוןLost ג'ודי2005סודות בים הכחול (אנ')אמנדהרק ידידים (אנ')ג'ניס2006שואפים גבוה (אנ')אליס2007הממלכה (אנ')ג'נין ריפון2008טבע מוזר (אנ')שריל200912 סיבובים (אנ')מולי פורטר2013Summonedלורה פרייס2019אובססיה סודית (אנ')מאסטרס
אשלי וקסמן בקשי (נולדה ב-15 באוקטובר 1985) היא אשת עסקים, מנחת טלוויזיה, ויוטיוברית ישראלית ילידת קנדה, בלוגרית בתחום היופי ומאפרת מקצועית.
וקסמן נולדה בעיירה המילטון שבמחוז אונטריו, קנדה, לחיים ולקלייר וקסמן, ישראלים ילידי רומניה שעברו להתגורר בקנדה ב-1979. לאשלי שלושה אחים גדולים.
היא בת דודתה של הזמרת איגי וקסמן.
ב-1998, וקסמן בת ה-13 עברה עם משפחתה לטורונטו.
בגיל 17 סיימה את לימודיה התיכוניים והחלה ללמוד איפור באופן מקצועי.
בגיל 18 טסה לישראל כחלק מ"פרויקט תגלית".
במהלך לימודיה באוניברסיטה, עבדה בחברת איפור גדולה ובשנת 2006 השלימה תואר ראשון במנהל עסקים ובכלכלה.
באותה שנה, בעת מלחמת לבנון השנייה, החליטה להתגייס לצה"ל, וב-15 באוגוסט 2006 עלתה לישראל והתנדבה לשירות צבאי בחיל האוויר.
ב-2011 השתחררה מצה"ל בדרגת סגן.
היא בעלת תואר שני בממשל ובלוחמה בטרור.
בשנת 2012 לאחר שחיפשה סרטון בעברית בנושא שטיפת מברשות איפור, ולא מצאה, החליטה להעלות סרטון משלה.
כתוצאה מכמות הצפיות, התגובות והבקשות לסרטונים נוספים, המשיכה לעלות סרטונים לערוץ ה-YouTube שפתחה.
לאחר שנה וחצי היו כ-3,000 משתמשים רשומים בערוץ זה.
מאז אוקטובר 2013 מתחזקת וקסמן בקשי עם בעלה ערוץ יוטיוב נוסף, "Behind the Bakshis", בו היא מציגה את חיי היום יום שלה.
ב-2015 פתחה את חברת "Awbmakeup" העוסקת בשיווק מוצרים שונים בתחום האיפור.
באוגוסט 2012 פתחה ערוץ באנגלית, "GirlAbroad" העוסק בנושאי איפור וטיפוח.
בשנת 2017 הופסקה פעילות הערוץ.
בערוץ "Ashley Waxman Bakshi" היא מעלה סרטונים ערוכים שעוסקים באיפור, אופנה, לייף סטייל, תיירות והורות.
בערוץ "Behind The Bakshis" היא מתעדת את חייה, מעין ריאליטי בהגשה עצמית.
בשנת 2016 החלה להנחות תוכנית בערוץ הילדים בשם "מצווש" ובשנת 2017 שבה התכנית לעונה שנייה.
החל מ-21 ביולי 2019 הנחתה את התוכנית "אשלי וחברים" בערוץ רשת 13. השתתפה במופע "שוברים את הרשת" וכוכבי רשת אחרים.
זהו מופע אינטראקטיבי אשר משלב בעזרת מסכים את הקהל המצולם במהלך הסצנות השונות ואף חלקו עולה לבמה ומשתתף בחלק מהסצנות.
בדצמבר 2021 הודיעה על פרישה מעולם היוטיוב.
אמנם סרטון הפרידה עלה ב-25 בפברואר 2022, יום העשור לסרטון הראשון שלה, אך כעבור מספר חודשים וקסמן העלתה סרטון חדש בכוונתה לחזור ולתפעל שוב את הערוץ.
נשואה לעידן בקשי, עורך דין, ואם לחמישה.
בת דודתה אגם ברגר, היא תצפיתנית שנחטפה לעזה בקרב מוצב נחל עוז בטבח שבעה באוקטובר.
שנה ארגון קטגוריה תוצאה 2015 טקס נבחרי הילדים כוכבת הרשת של השנה 2016 טקס פרסי השורטי יוצר/ת הרשת הישראלי המשפיע ביותר 2016 טקס נבחרי הילדים כוכב הרשת של השנה 2016 טקס נבחרי ראש1כוכבת הרשת של השנה 2017 טקס נבחרי הילדים כוכב הרשת של השנה
אשלי ספנסר היא אתלטית אמריקאית המתחרה בריצת 400 מטר ובריצת 400 מטר משוכות.
זוכת מדליית ארד אולימפית בריצת 400 מטר משוכות (ריו דה ז'ניירו 2016).
אלופת העולם לנוער (ברצלונה 2012) בריצת 400 מטר ובריצת שליחות 4x400 מטר.
באליפות העולם לנוער שהתקיימה בשנת 2012 בברצלונה זכתה ספנסר בשתי מדליות זהב, בריצת 400 מטר בשיא אליפות חדש של 50.50 שניות ובריצת שליחות 4x400 מטר בתוצאה של 3:30.01 דקות, לפני ג'מייקה ורוסיה.
בשנת 2013 סיימה שלישית בריצת ה-400 מטרים באליפות ארצות הברית באתלטיקה, הישג שהבטיח לה את המקום באליפות העולם שהתקיימה במוסקבה.
באליפות היא זכתה במדליית זהב בריצת שליחות 4x400 מטר (לאחר פסילת הנבחרת הרוסית) וסיימה במקום 16 בריצת 400 מטר בתוצאה של 51.80 שניות.
באליפות העולם באולם שהתקיימה בפורטלנד, אורוגון, ארצות הברית ב-2016 סיימה את ריצת ה-400 מטר בזמן של 51.77 שניות וזכתה במדליית הכסף.
בנוסף, זכתה במדליית הזהב בריצת שליחות.
במבחנים האמריקאיים לקראת אולימפיאדת ריו סיימה במקום השני בריצת 400 מטר משוכות, בשיא אישי חדש של 54.02 שניות ובכך נכללה במשלחת האמריקאית למשחקים האולימפיים.
במשחקים האולימפיים עצמם, היא זכתה במדליית ארד בריצת 400 מטר משוכות בשיא אישי חדש של 53.72 שניות, אחרי בת ארצה דלילה מוחמד (53.13 שניות) ושרה סלוט פטרסן מדנמרק (53.55 שניות).
ביוני 2017 קבעה שיא אישי של 53.11 שניות בריצת 400 מטר משוכות.
אשלי צוקרמן הוא שחקן אוסטרלי-אמריקאי-יהודי.
צוקרמן נולד למשפחה יהודית בסנטה מוניקה, קליפורניה שבארצות הברית, ועבר עמה למלבורן שבאוסטרליה כשהיה בן שנתיים.
עם סיום לימודיו בתיכון החל ללמוד הנדסה באוניברסיטת מונש, אך עזב כשהתקבל ללימודי תיאטרון באוניברסיטת מלבורן.
עם סיום לימודיו בשנת 2006 השתתף צוקרמן במחזה נערי ההיסטוריה שהוצג בתיאטרון מלבורן.
בשנים הבאות שיחק במספר מחזות נוספים, בהם "כטוב בעיניכם", בו גילם את דמותו של אורלנדו, ו"מלאכים באמריקה", בו גילם את דמותו של ג'ו פיט.
בשנת 2008 לוהק לתפקידו הטלוויזיוני הראשון, בדרמת המשטרה "Rush" של ערוץ 10 האוסטרלי, בה גילם את דמותו של קצין המשטרה מייקל סנדרלי, במשך ארבע עונות הסדרה.
על תפקידו בסדרה היה מועמד לפרס לוגי בקטגוריית הכישרון החדש הטוב ביותר, בשנת 2009. בשנת 2010 השתתף בשלושה מפרקי המיני-סדרה "הפסיפיק" של רשת HBO.
ב-2011 השתתף בסדרה אמריקאית נוספת, "טרה נובה", של רשת פוקס, וב-2013 השתתף בעונה השישית של סדרת הטלוויזיה "הבטן הרכה" של ערוץ 9 האוסטרלי.
בשנת 2014 לוהק צוקרמן לאחד התפקידים הראשיים בדרמת המתח "הקוד" בהפקת תאגיד השידור האוסטרלי.
הוא השתתף בשתי עונותיה של הסדרה, וגילם את דמותו של ג'סי בנקס, גאון מחשבים הסובל מבעיות נפשיות.
על תפקידו בסדרה זכה בפרס AACTA בקטגוריית השחקן הטוב ביותר בסדרת דרמה, והיה מועמד לפרס לוגי בקטגוריית השחקן הטוב ביותר.
בהמשך השנה השתתף גם בסדרת הטלוויזיה "מנהטן" של רשת WGN אמריקה, וב-2015 השתתף במיני-סדרה "קץ הילדות", המבוססת על ספר בשם זה מאת ארתור סי.
קלארק, ששודרה ברשת האמריקנית Syfy.
ב-2018 שיחק בסדרה האמריקאית "יורשים" ב-HBO.
בשנת 2020 גילם את מאט במיני-סדרה "המורה" של רשת הולו, בכיכובם של קייט מארה, קמרון מולן וניק רובינסון.
בשנת 2021 כיכב בשני סרטים מתוך טרילוגיית הסרטים המבוססים על סדרת הספרים "רחוב פחד", שנכתבה על ידי הסופר ר.
סטיין – רחוב הפחד – חלק 1: 1994 ורחוב הפחד – חלק 3: 1666, שעלו לשירות הזרמת המדיה של נטפליקס ביולי 2021. עוד בשנת 2021 גילם את דמותו של רוברט לנגדון בסדרת הטלוויזיה של שירות הזרמת המדיה Peacock "הסמל האבוד", על פי ספר המתח של דן בראון "הסמל האבוד".
בשנת 2022 לוהק צוקרמן לדמותו של קית' בסדרת הטלוויזיה "עיר בלהבות" המבוססת על הרומן באותו שם מאת גארת ריסק הולברג משנת 2015. הסדרה עלתה ב-2023 בשירות אפל TV פלוס.
בשנת 2025 גילם את דניאל בעונה השנייה של הסדרה "סילו" בשירות הזרמת המדיה "אפל TV פלוס".
באותה שנה גילם את קלייב במיני-סדרה "חומץ תפוחים" של נטפליקס.
אשלי גרייס טוויצ'ל (; נולדה ב-16 ביוני 1989) היא שחיינית אמריקאית, אלופת העולם (בודפשט 2017) בשחייה במים פתוחים במשחה ל-5 ק"מ.
טוויצ'ל נולדה במחוז וסטצ'סטר, במדינת ניו יורק.
היא למדה ושחתה באוניברסיטת דיוק.
באליפות העולם שנערכה בשאנגחאי שבסין ביולי 2011 זכתה טוויצ'ל בשתי מדליות, זהב וארד.
במשחקים הפאן-אמריקאיים שנערכו בגוודלחרה, מקסיקו באוקטובר אותה שנה היא זכתה במדליית כסף במשחה ל-800 מטר חופשי בתוצאה של 8:38.38 דקות.
במבחנים האמריקאים לאולימפיאדת לונדון (2012) סיימה טוויצ'ל במקום עשירי במשחה ל-800 מטר חופשי בתוצאה של 8:37.34 דקות ובמקום 18 במשחה ל-400 מטר חופשי בתוצאה של 4:12.69 דקות ולא נכללה במשלחת האמריקאית לאולימפיאדה.
באוניברסיאדה שנערכה בקאזאן, רוסיה בשנת 2013 זכתה טוויצ'ל במדליית זהב בשחייה במים פתוחים ל-10 ק"מ בתוצאה של 2:05:00.9 שעות.
באליפות העולם שנערכה בקאזאן שברוסיה ב-2015 סיימה טוויצ'ל במקום שישי במשחה ל-5 ק"מ בתוצאה של 59:10.0 דקות, במקום תשיעי במשחה ל-25 ק"מ בתוצאה של 5:20:20.8 שעות ובמקום חמישי במשחה הקבוצתי ל-5 ק"מ בתוצאה של 55:50.6 דקות.
במבחנים האמריקאים לאולימפיאדת ריו דה ז'ניירו (2016) סיימה טוויצ'ל במקום חמישי במשחה ל-800 מטר חופשי בתוצאה של 8:29.85 דקות, בשלב המוקדמות היא קבעה תוצאה של 8:28.96 דקות ועלתה מהמקום השלישי ובמקום 11 במשחה ל-400 מטר חופשי בתוצאה של 4:11.17 דקות ולא נכללה במשלחת האמריקאית לאולימפיאדה.
באליפות העולם (בריכת 25 מטר) שנערכה בוינדזור, אונטריו, קנדה בדצמבר אותה שנה היא זכתה במדליית כסף במשחה ל-800 מטר חופשי בתוצאה של 8:11.95 דקות, אחרי ליה סמית' מארצות הברית (8:10.17 דקות) ולפני קיאה מלוורטון מאוסטרליה (8:16.51 דקות).
נוסף לכך, היא סיימה במקום תשיעי במשחה ל-400 מטר חופשי בתוצאה של 4:05.27 דקות.
באליפות העולם שנערכה בבודפשט, הונגריה ביולי 2017 זכתה טוויצ'ל בשתי מדליות, זהב וכסף.
מדליית זהב במשחה ל-5 ק"מ בתוצאה של 59:07.0 דקות, לפני אורלי מולר מצרפת (59:10.5 דקות) ואנה מרסלה קוניה מברזיל (59:11.4 דקות).
מדליית כסף, במשחה ל-5 ק"מ קבוצתי, ביחד עם ברנדן קייסי, היילי אנדרסון וג'ורדן וילימובסקי בתוצאה של 54:18.1 דקות, אחרי צרפת (54:05.9 דקות) ולפני איטליה (54:31.0 שעות).
נוסף לכך, היא סיימה במקום עשירי במשחה ל-10 ק"מ בתוצאה של 2:00:41.3 שעות.
אשלי מארי מסארו הידועה יותר בשם הבמה שלה, אשלי, הייתה מתאבקת ודוגמנית אמריקאית.
מסארו השתתפה בתחרות חיפוש הדיווה של שנת 2005. מסארו הדיחה את כל שאר שבע המועמדות כדי להיות מוכתרת כזוכה של התחרות ב-15 באוגוסט בתוכנית Raw.
פרס הזכייה היה בסך 250 אלף דולר וחוזה לשנה אחת בארגון ה-WWE.
הפיוד עם השטניות של וינס ומיקי ג'יימס (2006-2005)
שבוע לאחר זכייתה תקפו קנדיס מישל וטורי וילסון את מסארו לאחר שהעמידו פנים שהן מקבלות אותה בסבר פנים יפות.
עקב כך, המריבה ביניהן המשיכה בשבועות הבאים כאשר השתיים ביחד עם ויקטוריה המשיכו לעשות למסארו חיים קשים.
מסארו ערכה את הופעת הבכורה שלה בזירה ב-29 באוגוסט בהפסד לוויקטוריה.
ב-9 בספטמבר מסארו שוב הפסידה, הפעם לטורי וילסון, לאחר הפרעה מצידן של ויקטוריה וקנדיס.
מסארו הצליחה להשוות את הכוחות נגד שלושתן בפרק שהתקיים שבוע לאחר מכן, כשהיא מצליחה לגייס אליה את הדיווה החוזרת, טריש סטרטוס, והשתיים תוקפות את האחרות.
שבוע אחר כך מסארו וטריש ניצחו את קנדיס, טורי וויקטוריה (שהיו ידועות כ"נשים בוורוד" ולאחר מכן כ"שטניות של וינס").
כל זה הוביל לקרב זוגות בין טריש ומסארו לבין וילסון וקנדיס באירוע "בלתי נסלח", קרב שבו מסארו וחברתה יצאו עם ידן על העליונה.
לילה לאחר מכן בתוכנית Raw מסארו ליוותה את טריש לזירה בניצחונה על וילסון, לאחר הקרב ה"שטניות של וינס" תקפו את טריש ומסארו.
הפיוד ביניהן המשיך לאירוע WWE Homecoming שבו טריש ומסארו ניצחו את שלוש הדיוות בקרב "חזייה ותחתונים", הראשון בתולדות הארגון, קרב שמטרתו הייתה להפשיט את הקבוצה מנגד.
מסארו המשיכה להתאבק במספר קרבות במשך שארית שנת 2005 ולקחה חלק בבאטל רויאל באירוע טאבו טיוזדיי על הזדמנותה הראשונה לקבל קרב על תואר אליפות הנשים.
בקרב זה מסארו הדיחה את קנדיס, אך הודחה על ידי ויקטוריה.
באירוע מהפכת השנה החדשה בחודש ינואר של שנת 2006 מסארו ניצחה בקרב "חזייה ותחתונים", כשהיא הדיווה האחרונה שנשארת עם בגדים בזירה.
במשך תחילת שנת 2006 מסארו הותקפה על ידי מיקי ג'יימס.
באירוע רויאל ראמבל ג'יימס ניצחה את מסארו בקרב שבו טריש שימשה כשופטת המיוחדת.
בקרב החוזר שנערך ביניהן שבוע לאחר מכן, מסארו ניצחה.
ב-20 בפברואר מסארו ספגה פציעה בשוקית השמאלית שלה בזמן שהייתה מודחת מקרב הבאטל רויאל, מה שהוביל לקיצור הפיוד בין האחרונה לג'יימס.
מסארו עברה ניתוח ובמשך שיקומה מסארו לעיתים הופיעה בתוכנית Raw כחלק מהפיוד בין טריש לג'יימס, אם כי היא לא לקחה תפקיד בפיוד זה.
מסארו חזרה ב-20 במרץ כשהיא נחטפת על ידי ג'יימס כדי לפתות את טריש להציל אותה, אך ג'יימס הצליחה בתוכניתה ותקפה גם את טריש.
אשלי חזרה למרקע ב-2 ביוני במסגרת התוכנית סמאקדאון, כפרשנית האורחת בקרב בין קריסטל מרשל לג'יליאן הול.
שבוע לאחר מכן אשלי גברה על קריסטל, ג'יליאן ומישל מק'קול בתחרות ביקיני.
לאחר מכן מסארו חברה לג'יליאן והשתיים פתחו בפיוד נגד מקול וקריסטל.
מסארו השיגה את ניצחון הבכורה שלה בתוכנית ב-21 ביולי כשהיא וג'יליאן מנצחות את מקול וקריסטל.
באירוע "המסיבה האמריקאית הגדולה" מסארו ניצחה בקרב מרובע מסוג "חזייה ותחתונים".
ב-4 באוגוסט מסארו שברה את מפרק האצבע במהלך הקרב שלה נגד קריסטל.
מסארו החלה להיות המלווה של פול לונדון ובריאן קנדריק לזירה לאחר ניצחון השלושה על איידול סטיבנס, KC ג'יימס ומישל מק'קול.
ב-19 בדצמבר אשלי חברה לליילה בניצחונן על ג'יליאן וקריסטל.
ב-2 בינואר 2007 אשלי ניצחה את ג'יליאן.
בסוף חודש ינואר אשלי, לונדון וקנדריק הפסידו לקבוצת MNM (מרקורי, נייטרו ומלינה).
ב-16 בפברואר מסארו חשפה שהיא הצטלמה למגזין פלייבוי.
עקב שחרור המגזין ותמונתה על שער המגזין, מסארו הייתה בפיוד עם ג'יליאן שקינאה בתשומת הלב שהיא מקבלת בעקבות תמונותיה במגזין.
באירוע "אין דרך החוצה" מסארו ניצחה בקרב דיוות כשהיא חושפת את החזה שלה שעטוף במדבקות השפן המסורתי של מגזין פלייבוי.
מסארו החלה בפיוד נגד אלופת הנשים של Raw, מלינה, שכעסה על החשיפה שקיבלה בעקבות המגזין.
ב-16 במרץ אשלי, לונדון וקנדריק שוב הפסידו ל-MNM.
ב-26 במרץ בתוכנית Raw, אשלי חברה לטורי וילסון וקנדיס מישל בניצחונן על מלינה, ג'יליאן וויקטוריה.
באירוע רסלמניה 23 מסארו כשלה בניסיונה לזכות בתואר אליפות הנשים בקרב "חוטבות עצים" נגד מלינה.
לאחר רסלמניה, מסארו המשיכה לשמש כמלווה של אלופי הזוגות של ה-WWE, לונדון וקנדריק.
ב-13 באפריל הותקפה מסארו על ידי ג'יליאן בתוכנית סמאקדאון, אך הסיבה האמיתית לתקיפתה על פי התסריט, הייתה שחרור אחד הברגים שהוכנסו בקרסול שלה בניתוח הקודם.
מסארו חזרה ב-1 ביוני, כשהיא עזרה למישל מק'קול לנצח את ג'יליאן.
חזרתה הייתה קצרה מאוד, משום ששבוע לאחר מכן היא הושעתה על ידי וינס מקמהן על כך ששפכה עליו כוס קפה.
גם כאן, הסיבה האמיתית הייתה לקיחת חופש עקב השתתפותה בתוכנית הישרדות.
מסארו חזרה ב-7 בינואר 2008 לתוכנית Raw וניצחה בקרב כריות את מריה, ג'יליאן, מלינה ומיקי ג'יימס.
שבוע לאחר מכן אשלי צוותה לג'יימס ומריה בהפסדן לבת' פיניקס, ג'יליאן ומלינה.
ב-21 בינואר אשלי התערבה בעלילה בין מריה לסנטינו מארלה, כשהיא מנסה לשכנע את מריה להצטלם למגזין פלייבוי, אך הרעיון נקטע על ידי מארלה.
ברויאל ראמבל אשלי ניסתה שוב לשכנע את מריה ואמרה לה שיו הפנר מעוניין בה לצילומי שער המגזין, אך לפני שהספיקה לענות, מארלה התנגד להצעה.
ב-24 במרץ אשלי הפריעה בקרב בין מריה למלינה, לאחר הקרב מארלה הגיע לזירה והותקף על ידי ג'רי לולר, שנמאס לו מהמעשים של מארלה כלפי מריה בשבועות האחרונים.
תקיפה זו של לולר הובילה לקרב שלוש על שלוש מעורב בין אשלי, מריה ולולר נגד מארלה, מלינה ופיניקס.
בקרב זה קבוצתה של אשלי הפסידה.
עקב פציעה של קנדיס, מסארו החליפה אותה בקרב "חוטבות עצים" ביחד עם מריה בהפסדן לפיניקס ומלינה באירוע רסלמניה 24.
ב-14 באפריל אשלי ומריה הפסידו למלינה וג'יליאן בקרב זוגות.
מסארו השתתפה באירוע באקלאש בקרב שש על שש והפסידה לאחר שהוצמדה על ידי בת' פיניקס.
ב-28 באפריל התחרתה אשלי בקרב האחרון שלה כשהיא חוברת למישל מק'קול, צ'רי, קלי קלי, מריה ומיקי ג'יימס בניצחון על ליילה, מלינה, פיניקס, נטליה, ג'יליאן וויקטוריה.
מסארו שוחררה מהחוזה שלה עם ה-WWE ב-9 ביולי 2008. שבוע לפני השחרור שלה, היא הודיעה שביקשה שחרור מהחוזה שלה עקב מחלתה של בתה בת השבע.
בנובמבר 2016 מסארו הצטרפה לתובענה ייצוגית בהובלת קונסטנטין קיירוס נגד ארגון ה-WWE.
מסארו ציינה שהיא הותקפה מינית במהלך מסע ההופעות שנערך בכווית באחד מבסיסי הצבא האמריקאי, אך לבסוף WWE שכנעו אותה לרדת מהנושא ולא לדווח לרשויות על כך.
בשנת 2007 מסארו השתתפה בעונה החמש עשרה של תוכנית המציאות "הישרדות".
מסארו הייתה המודחת השנייה בתוכנית.
בשנת 2008 כיכבה מסארו בווידאו קליפ של להקת בשיר "Hell Yeah".
מסארו גדלה בבבילון שבניו יורק, שם היא, אחיה ואביה התחרו בהיאבקות.
היא קיבלה את התואר שלה בתקשורת מטעם אוניברסיטת ניו יורק.
מסארו יצאה עם המתאבק מאט הארדי.
למסארו בת אחת בשם אלכסה "לקסי" מסארו, שנולדה ב-23 ביולי 2000. כשבתה חלתה באמצע שנת 2008, מסארו ביקשה את שחרורה המוקדם מהחברה בשביל לטפל בה.
למסארו היו מספר קעקועים, אחד מהם הוא קעקוע של כוכב ים בצבעים ורוד ושחור שנמצא בכל אחת ממרפקיה, קעקוע אחר הוא דרקון בצבעים ורוד ואדום המוקפים באותיות קאנג'י שהתרגום שלהם הוא "אל תבטחו באיש".
כמו כן, היו לה מספר פירסינגים.
ב-16 במאי 2019, עשרה ימים לפני יום הולדתה ה-40, נפטרה מסארו בלונג איילנד, ניו יורק, לאחר שהועברה ללא הכרה לבית החולים, שם נאלצו לקבוע את מותה.
סיבת המוות לא הייתה ידועה, אך המשטרה שללה נסיבות פליליות למקרה זה.
באירוע כסף בבנק, שנערך ב-19 במאי, ה-WWE חלקו כבוד למסארו כשפתחו את האירוע עם כתובית לזכרה.
הלווייתה של מסארו התקיימה ב-20 במאי.
יום לאחר מכן, ב-21 במאי, היא נקברה בכנסייה האפיסקופלית שבסנט ג'יימס, ניו יורק.
עוד באותו היום, התבררה סיבת המוות של מסארו, שהייתה כתוצאה מהתאבדות בתלייה.
זוכת תחרות חיפוש הדיווה (2005)
אשלי מונטגיו היה אנתרופולוג אמריקאי יליד בריטניה, שמאמריו וספריו בתחומי המדע והאנתרופולוגיה זכו לפרסום רב.
מונטגיו למד באוניברסיטת לונדון ובאוניברסיטת פירנצה, וקיבל תואר דוקטור מאוניברסיטת קולומביה בניו יורק בשנת 1937. הוא ניהל את המחלקה לאנתרופולוגיה באוניברסיטת ראטגרס בניו ג'רזי מ-1949 עד 1955, ולאחר מכן הרצה ולימד באוניברסיטת הרווארד, אוניברסיטת פרינסטון, אוניברסיטת קליפורניה בסנטה ברברה ואוניברסיטת ניו יורק.
לראשונה זכה לפרסום עולמי בזכות אסופת מאמרים בשם "שאלת הגזע" אותה ערך עבור אונסק"ו בשנת 1950. במאמרו "הצהרת הגזע", הפותח את האסופה, קרא מונטגיו לשוויון בין קבוצות אתניות שונות, וטען כי גזע הוא המצאה חברתית ללא בסיס ביולוגי.
אסופת המאמרים זכתה לפרסום עולמי ותורגמה לשפות רבות.
לאחר מכן פרסם ספרים ומאמרים נוספים בהם ביקר את תורת הגזע, וכמו כן כתב מאמרים וספרי מדע בנושאים מגוונים אחרים בהם אבולוציה, חינוך ילדים ומאמרים בתחום המגדר.
מונטגיו כתב 70 ספרים וערך עוד 20. אחד מספריו הידועים הוא "העליונות הטבעית של נשים", שיצא בשנת 1953. בשנת 1995 הוכתר על ידי האגודה ההומניסטית האמריקאית בתואר "הומניסט השנה".
שם הלידה של אשלי מונטגיו הוא ישראל אהרנברג.
הוא נולד בלונדון למשפחה בריטית-יהודית באיסט אנד, ולימים סיפר כי סבל מהטרדות אנטישמיות.
מגיל צעיר התעניין באנטומיה, פסיכולוגיה ואנתרופולוגיה, והתיידד עם האנתרופולוג הסקוטי ארתור קית'.
בגיל 16 שינה את שמו לאשלי מונטגיו, על שמה של ליידי מרי מונטגיו , אריסטוקרטית ומשוררת מהמאה ה-18.
בגיל 17 התקבל ללימודי פסיכולוגיה בקולג' האוניברסיטאי של לונדון, והיה בן המחזור של קרל פירסון.
כמו כן למד בבית הספר לכלכלה של לונדון, והיה אחד התלמידים הראשונים של ברוניסלב מלינובסקי.
בשנת 1931 היגר לארצות הברית, ולמד אנתרופולוגיה באוניברסיטת קולומביה, שם השלים תואר דוקטור בשנת 1936 תחת הנחייתה של רות בנדיקט.
עבודת הדוקטורט שלו עסקה במנהגיהם של האבוריג'ינים באוסטרליה.
באוניברסיטת קולומביה למד מונטגיו את שיטותיו המדעיות של פרנץ בועז בתחום האנתרופולוגיה.
בנוסף עסק מונטגיו במחקר מדעי בתחומים נוספים.
בשנת 1946 עמד בראש קבוצת מדענים שהפיקה סרטון בשם "עולם אחד או כלום" המתאר את הסכנות הטמונות בנשק גרעיני.
בסרט נאמר שרק שיתוף פעולה בינלאומי ושליטה נאותה באמצעי אנרגיה אטומית יכולים למנוע מלחמה ולהבטיח את השימוש בכוח הגרעין לטובת האנושות.
מאמריו המדעיים הראשונים פורסמו בשנים 1925-1926, וכבר אז הביע בהם ביקורת על תורת הגזע ויצא נגד הפרדה על רקע גזעי במערכת החינוך.
במאמריו טען כי תורת הגזע הוא המצאה חברתית ללא בסיס ביולוגי, וקרא לשוויון אתני.
עמדותיו של מונטגיו בנושא זה היו אז שנויות במחלוקת, ועצם פרסום המאמרים גרם לעליית המודעות והדיון הציבורי בנושאי אפליה גזעית.
שנים רבות עברו עד שדעת הקהל השתנתה, דבר שהשתקף בפסק דין בראון נגד מועצת החינוך, שניתן שנים רבות לאחר מכן, ובו ציטוטים רחבים ממאמריו המוקדמים של מונטגיו.
החל מסוף שנות ה-30 של המאה ה-20 התמקד מונטגיו בביקורת מדעית על תורת הגזע.
ספרו "המיתוס המסוכן ביותר לאדם - כישלון תורת הגזע" משנת 1942 היה לרב-מכר.
בספר נכללו מאמרים של חוקרים רבים, בהם יורי ברונפנברנר וסטיבן ג'יי גולד.
מאמריו מאותה תקופה קראו תיגר על התפיסה שהייתה מקובלת על רוב האנתרופולוגים בנושא תורת הגזע.
מונטגיו הדגיש כי ניתוח גנטיקה של תכונות מורכבות הוא מקור טוב יותר למחקר אודות האבולוציה של אוכלוסיות אנושיות, וטען כי תורת הגזע היא המצאה מלאכותית ללא בסיס ביולוגי, ואיננה מתאימה לחקר ההבדלים בין אוכלוסיות שונות.
לדבריו, בני האדם בכל מקום בעולם היו במקורם ציידים-לקטים, והתמודדו עם קשיים דומים, ולכן לא ניתן לצפות להבדלים מנטליים משמעותיים בין אוכלוסיות שונות.
תאוריה זו, שהוגדרה בבהירות במאמר שפרסם עם הגנטיקאי תאודוסיוס דובז'נסקי בשנת 1947, התקבלה על דעת רוב האנתרופולוגים, עד ימינו אנו.
מאמרו "הצהרת הגזע" פותח את אסופת המאמרים "שאלת הגזע" אותה ערך עבור אונסק"ו בשנת 1950 שזכתה לפרסום עולמי ותורגמה לשפות רבות.
ספרו הנמכר ביותר היה "העליונות הטבעית של נשים", שראה אור בשנת 1953, בו טען כי נשים מפותחות יותר מגברים מבחינה ביולוגית.
הספר עורר פולמוסים רבים ותורגם לשפות רבות.
בשל השקפותיו הוא נחשד בקומוניזם ובשנת 1955 פוטר מאוניברסיטת ראטגרס ועבר לגור בפרינסטון (ניו ג'רזי).
הוא כתב ספרי מדע ומאמרים על נושאים מגוונים, בהם אבולוציה, חינוך ילדים ומאמרים בתחום המגדר.
בין השאר כתב את ההקדמה למהדורת 1955 של הספר "עזרה הדדית בעולם החי והאדם" מאת פיוטר קרופוטקין.
מונטגיו הופיע לעיתים קרובות בטלוויזיה, בעיקר בתוכניות The Tonight Show של ג'וני קארסון ובתוכניתו של פיל דונהיו.
בשנת 1970 ערך סרט תיעודי על הקשר המיוחד בין האם לתינוק בקרב קופים, ואחריו כתב מספר ספרים על אימהות ועל תרומתו של זמן איכות עם התינוק להתפתחותו.
ב-1971 יצא לאור ספרו "איש הפיל", על חייו של ג'וזף מריק.
הספר שימש כבסיס למחזה ולסרט באותו שם.
בספרו קרא מונטגיו לשוויון זכויות ויחס אמפתי כלפי נכים.
בשנות התשעים היה פעיל בתנועה נגד שינוי גניטלי בילדים, וכתב מספר מאמרים בהם טען כי ברית מילה, השחתת איבר המין הנשי ופיום שופכה הם מקרים של התעללות בילדים.
בשנת 1994 הגישה התנועה עתירה לבית הדין הבינלאומי לצדק בנושא זה.
אשלי מונטגיו מת ב-26 בנובמבר 1999. השאיר אישה, שתי בנות ובן.
חוקרים רבים העלו על נס את מאמריו של מונטגיו הבוחנים את תורת הגזע במבט ביקורתי.
לדוגמה, באתר של אוניברסיטת סאות'המפטון נכתב: "הוא עסק במפורש בביקורת חברתית, ושאף לשפר את חיי האנושות בעזרת מחקר מדעי, חברתי וביולוגי, ובו בזמן העמיד חלק מאותם מחקרים תחת ביקורת חברתית.
הישגיו בשלושת התחומים הללו - מדע, חינוך הציבור ואתיקה חברתית - היוו השקפת עולם אחת ששימשה כבסיס לכל מאמריו."
האנתרופולוג האמריקאי-ישראלי מרכוס גולדשטיין כתב עליו: "מונטגיו נהג לתקוף ללא פחד מאמרים ונושאים שלדעתו היו מוטעים מבחינה מדעית, ואולי חשוב יותר, היו או יכלו להיות מסוכנים מבחינה חברתית.
במפגשי האגודה האמריקאית לאנתרופולוגיה פיזית, הוא מתח ביקורת חריפה על עבודתו של פרופסור ארנסט הוטון על המאפיינים של פושעים בארצות הברית, שהייתה למעשה נסיגה לעידן הלומברוזואיזם.
יש לזכור בהקשר זה שהוטון היה אנתרופולוג בכיר שלימד את כל האנתרופולוגים הצעירים של אותה תקופה.
מונטגיו פרסם מאמר, ביחד עם רוברט קינג מרטון, בו הוכיח ששיטות המחקר של הוטון שגויות לחלוטין.
בפגישה אחרת של האגודה הציע מונטגיו לגנות את האנתרופולוגים הגרמניים שהשתמשו לרעה בידע המדעי שלהם כדי לגבות את האידאולוגיה הנאצית.
ההצעה נפלה, אך התקבלה פה אחד מאוחר יותר."
מחלקה על שם אשלי מונטגיו הוקמה בפקולטה למדעי האדם באוניברסיטת סידני, אוסטרליה.
מונטגיו כתב 70 ספרים וערך עוד 20. שניים מספריו ראו אור בעברית:
"האדם - מיליון שנותיו הראשונות", בהוצאת תרגומי מדע (כתר הוצאה לאור), 1964.
"על התוקפנות האנושית", בהוצאת עם עובד, 1978.
אשלי (אש) מולוני Moloney; נולד ב-13 במרץ 2000) הוא אתלט אוסטרלי זוכה מדליית ארד אולימפית (טוקיו 2020) בקרב עשר ומדליית ארד באליפות העולם באולם (בלגרד 2022) בקרב שבע.
ב-2015, זכה במדליית זהב באליפות אוסטרליה באתלטיקה עד גיל 16 בקפיצה במוט ובמדליית כסף בקפיצה משולשת ובקפיצה לגובה.
ב-2016, סיים במקום הראשון בקפיצה במוט ובמקום השני בקפיצה משולשת באליפות אוסטרליה עד גיל 17.
במרץ 2017, זכה באליפות אוסטרליה עד גיל 18 בקרב עשר, ובדצמבר זכה באליפות ניו סאות' ויילס עד גיל 20.
במרץ 2018, זכה באליפות אוסטרליה עד גיל 20 בקרב עשר.
מולוני התחרה לראשונה מחוץ לאוסטרליה ביולי 2018 כשייצג את המדינה באליפות העולם באתלטיקה עד גיל 20 שנערכה בטמפרה.
בדצמבר 2020, שבר בתחרות בבריזביין את שיא אוקיאניה בקרב עשר, בתוצאה של 8,492 נקודות.
באולימפיאדת טוקיו 2020, זכה במדליית ארד עם שיא אישי של 8649 נקודות.
באליפות העולם באתלטיקה באולם 2022 זכה במדליית ארד בקרב שבע בשיא אוסטרליה של 6,344 נקודות.
באליפות העולם באתלטיקה 2022 פרש במהלך התחרות.
אשלי מוניק מארי היא שחקנית וזמרת אמריקאית הידועה בעיקר בשל גילומה את הדמות ג'וזי מקוי מהסדרה "ריברדייל".
בשנים 2017 עד 2019 שיחקה בתפקיד ראשי ב"ריברדייל", דרמת נעורים מבית "The CW", את דמותה של ג'וזי מקוי, הסולנית הראשית של הלהקה המקומית, "ג'וזי והפוסיקאטס".
בשנת 2017 כיכבה בתפקיד הראשי, בסרט המקור של נטפליקס "דידרה ולייני שודדות רכבת".
הסרט הוקרן בבכורה עולמית בפסטיבל הסרטים סאנדנס ב-23 בינואר 2017, והופץ בנטפליקס העולמית ב-17 במרץ 2017.
ב-2020 עברה לגלם את דמותה של ג'וזי מקוי כחלק מצוות השחקנים הראשי של "קייטי קין", סדרת הבת של "ריברדייל".
שנה כותרת תפקיד הערה 2007 למצוא את הרמוני הרמוני סרט קצר 2012 ברוכים הבאים לניו יורק סימון 2014Grind נערה עובדת 2017 דידרה ולייני שודדות רכבת דידרה סרט מקור של נטפליקס2020נערה מבית טוב (אנ')לוריו
שנה כותרת תפקיד הערה 2014 המעקב סטודנטית תפקיד אורח 2016 יאנגר נערה 2017-2019 ריברדייל ג'וזי מקוי תפקיד ראשי 2018Alex, Inc.
מליסה תפקיד אורח 2020 קייטי קין ג'וזי מקוי תפקיד ראשי; הופיעה לראשונה ב"ריברדייל"2022תום סוויפטזנזי פולרטוןתפקיד ראשי; 10 פרקים2023הבחורה השחורה השנייההייזל מייתפקיד ראשי; 10 פרקים
"אשליות" הוא שיר שכתב דוד חלפון בהיותו בן 16, והלחין וביצע ניסים סרוסי.
השיר נכלל באלבום הבכורה של סרוסי "מצעד הפזמונים של ניסים סרוסי".
מאלבום זה בלטו השירים "אשליות" ו"איני יכול".
השיר נמנה עם ז'אנר הרוק המזרחי.
הדובר בשיר מדבר על אשליות, בהתייחס להצלחה כלכלית וחופש לא מושג.
הדובר מזכיר אשליות הקשורות להישגים חומריים כגון דירת פאר ומכונית אדומה לעומת הישגים גשמיים כגון שליטה ("להכריז אני ראש העיר"), עצמאות וחופש ("להתעורר אחר הצהריים, לא לעבוד לעולם").
הדובר חולם על מגורים בדירת פאר, לעומת השיכונים שהיו צורת המגורים הנפוצה במדינת ישראל באותה התקופה.
הוא חולם להגיע למצב בו לא יצטרך לקום בכל בוקר כדי להגיע לעבודה.
המכונית שתהיה בבעלותו תהיה בצבע אדום, צבע בולט ומושך תשומת לב לעומת המכוניות הלבנות שהיו בישראל בהתאם למזג האוויר החם.
מלבד האמצעים החומריים המשמשים כסמלים לייצוג עושר, הדובר רוצה "לשיר שירי אהבה ושלום".
על פי פרשנות, סרוסי כיוון לילדי הפרחים ולתנועות המחאה בשנות ה-60 וה-70 בארצות הברית.
הדובר מקנא בצעירים אלו שגדלו אל השפע, והיו חופשיים.
לטעמו, שירת שירי אהבה ושלום היא זכות הנמצאת בידי אנשים עשירים שלאנשים עניים אין זמן לעסוק בה במהלך היום-יום.
השיר מביע את שאיפתו של הדובר לא לעבוד לעולם ולהיות חופשי מעבודה וחיפוש אחר פרנסה.
נרמזת גם ביקורת על החברה בה חי הדובר אשר מעמדו הנמוך הוביל אותו להרגיש כאילו הוא משרת אחרים.
בתקופה המתוארת בשיר (שנות ה-70 של המאה ה-20), נסיעות לחו"ל לא היו דבר שבשגרה בעקבות מחירן הגבוה.
הדובר שואף לטייל בעולם ובמיוחד בערי האומנות והאופנה, פריז ורומא ולחיות כמו קזנובה האיטלקי.
בבית הרביעי והאחרון מתפכח הדובר ומבין שכל שאיפותיו הן רק אשליות שלא יתגשמו לעולם.
למרות ששאר השירים שביצע ניסים סרוסי ועיבד ירון גרשובסקי באותה התקופה, נכתבו והולחנו בסגנון פסטיבל סן רמו, השיר "אשליות" מאופיין בצלילי רוק כבד המנוגן בגיטרות חשמליות וכלי נשיפה.
עיבוד השיר כולל קטע מעבר בין הבתים המנוגן בסינתיסייזר מוג ומרמז לרוק הפסיכדלי בארצות הברית (מוזיקה שעיקר מאזיניה היו היפים ששרו על אהבה ושלום).
המוג היה חדשני לתקופה בה יצא השיר לעומת השירה הנקייה (אקפלה) שהובילה את מצעד הפזמונים בשנים האלו.
בשנת 1998 רמי פורטיס ושלומי ברכה ביצעו חידוש לשיר במסגרת פרויקט עבודה עברית.
בשנת 2003 ביצעו שי גבסו, שירי מימון ונינט טייב גרסת כיסוי לשיר במסגרת הגמר הגדול של התכנית "לא נפסיק לשיר-כוכב נולד".
אשליות קטלניות הוא סרט מתח רוסי שביים הבמאי אולג אסדולין ומככבים בו אנדריי בורקובסקי, פאבל צ'ינאריוב, דנילה יאקושב, אגליה טראסובה, סמיון טרסקונוב ואלכסנדר גאליבין.
במקור הסרט תוכנן לצאת לאקרנים ב-11 ביוני 2020, אך בהמשך יציאתו נדחתה ל-19 בנובמבר 2020.
הסרט הופק בשיתוף פעולה עם האחים ספרונוב, קוסמי במה ידועים ממוסקבה ששימשו כמפיקים לסרט.
הקוסמים המפורסמים, האחים רומנוב, מגישים לציבור את המופע הגרנדיוזי שלהם, ואחריו הם הולכים לסיים את הופעותיהם המשותפות בשל סכסוכים שהצטברו.
במערכה הראשונה, כאשר העוזרת נעלמת ממכל מלא מים, משהו משתבש – היא לא מופיעה במקום הנכון.
ממש שם, באוזניות הבמה של האחים, קולו של אלמוני אומר שהנערה איתו.
הוא גם שינה את אופן הפעולה של מנגנוני הטריקים המורכבים.
ועכשיו המופע מהווה איום על חיי האחים.
אבל אם התוכנית לא תימשך, "הקול" יהרוג את העוזרת שהיא אהובתו של אחד האחים והאימרה 'המופע חייב להימשך' מקבלת משמעות מצמררת.
אנדריי בורקובסקי – דניס רומנוב
פאבל צ'ינאריוב – איליה רומנוב
דנילה יאקושב – ויקטור רומנוב
אגליה טראסובה – קטיה, עוזרת
סמיון טרסקונוב – יגור, מנהל
סרגיי ספרונוב – מפיק יצירתי
אלכסיי קראווצ'נקו – מנהל המופע
אירינה בזריאדנובה – ליזה, עוזרת
קונסטנטין מזקו – מאבטחו של איסטומין
אלכסנדר סמיונוב – איוואן, רופא
אשלי גולדברג מדקוויי היא שחקנית קולנוע וטלוויזיה בריטית.
היא ידועה בתפקידיה כ"במבי", נערת ליווי בסדרה "וידוייה הסודיים של זונת צמרת", "אשלי דבנפורט" בסדרת הדרמה של ABC "נקמה", ו"המכשפה טיטובה" בסדרת הטלוויזיה "סאלם".
מדקוויי נולדה בדרום לונדון, אנגליה למשפחה מעורבת.
היא גדלה בדרום לונדון ולמדה בבית הספר "בריט" בגיל 14. היא למדה באקדמיה המלכותית לאמנות הדרמה בלונדון שם סיימה תואר ראשון במשחק.
היא הופיעה בהפקות בימתיות רבות בהן "הנרי החמישי" בתפקיד "הנסיכה קתרין" וב"אנקת גבהים" בתפקיד "קתרין".
מדקוויי החלה את קריירת המשחק שלה בסרט "Storm Damage".
מאז, היא הופיעה בתפקידים אורחים בסדרות רבות, בין היתר ב"מורים", "רופאים" ו"נפגעים".
סרטה הראשון היה סרטו של וודי אלן "חלומה של קסנדרה" משנת 2007, מול קולין פארל ויואן מקגרגור.
בעקבות אותה הצלחה, היא שיחקה את אלישה בפיילוט הדרמה החד פעמי "West 10 LDN", והופיעה בשישה פרקים בסדרות הטלוויזיה "Trexx" ו- "Flipside" בתפקיד "אולי".
משנת 2008 גילמה את "במבי" בסדרת הדרמה "וידוייה הסודיים של זונת צמרת", באותה שנה כיכבה בסרט הקומדיה "איך לאבד חברים ולהרחיק אנשים" משנת 2008.
תפקידי התיאטרון שלה כוללים את "דבר מתוק קטן" מאת המחזאי רוי וויליאמס ו"נתיב הטיסה" מאת דייוויד ווטסון.
מדקוויי הופיעה לראשונה בארצות הברית בסדרת הדרמה "החיים היפים" משנת 2009, ששידרה רק שני פרקים לפני שבוטלה.
בפברואר 2011 היא לוהקה לתפקיד אשלי דבנפורט בסדרת הדרמה ABC "נקמה".
לאחר שהייתה שחקנית קבועה בשתי העונות הראשונות, דווח בסוף מאי 2013 כי מדקוויי תעזוב את הסדרה.
היא הופיעה בהופעת אורח בפרק הראשון של העונה השלישית.
היא גילמה את טיטובה בסדרת הטלוויזיה "סיילם" בין השנים 2014 ל-2016.
ביוני 2012 התחתנה מדקוויי עם בן זוגה, השחקן הבריטי-ישראלי עדו גולדברג.
בספטמבר 2023 נולד בנם הראשון
שנה סרט תפקיד הערות 2006 ונוס שחקנית בתיאטרון רויאל קורט 2007 חלומה של קסנדרה לוסי 2008 איך לאבד חברים ולהרחיק אנשים ויקי 2011 Victim טיה2022Summeringג'וי2023עוברי אורחנב / שריל2024Junctionמארי
אשלי אלין רוברטס היא זמרת, רקדנית, שחקנית ודוגמנית אמריקאית, הידועה בעיקר בשלל היותה חלק מלהקת הבנות הפוסיקט דולז.
את אלבום הבכורה שלה Butterfly Effect, הוציאה בשנת 2014 והוא זכה להצלחה בעיקר במצעדי חברת המצעדים הרשמית.
בשנת 2014, הוציאה את הלהיט "Woman Up" שהצליח להגיע למקום החמישי במצעד שירי הפופ הבריטי.
רוברטס נולד בפיניקס, אריזונה, ולמדה בבית הספר התיכון Shadow Mountain.
היא התחילה לרקוד בגיל שלוש ולשיר בגיל שמונה.
אביה של רוברטס היה מתופף של האמהות והאבות ולימים הפך לסוחר רכבים, בעוד אמה הייתה מדריכת פילאטיס.
שניהם נתנו לה השראה להיות חלק מתעשיית הבידור.
שערה של רוברטס היה בצבע שחור בשנות העשרה שלה, כפי שמוצג בווידאו קליפים "Oh Aaron" ו-"Not Too Young, Not Too Old" של ארון קרטר.
את הקריירה המוזיקלית שלה החלה רוברטס בשנת 2001, תוך שבשנת 2003 הצטרפה לאחת מלהקות הבנות המצליחות ביותר בכל הזמנים, הפוסיקט דולז.
הלהקה השתתפה בפסקולי הסרטים "תפוס ת'כריש", עם השיר "We Went As Far As We Felt Like Going" וב-"הנרקוד?", כאשר ביצעה גרסת כיסוי ללהיט הישן "Sway" של דין מרטין (שיר מקסיקני במקור).
בסוף שנת 2005 יצא הסינגל הראשון, "Don't Cha", מתוך אלבום הבכורה שלה, PCD (המציין את ראשי התיבות של שם הלהקה).
לאחר ההצלחה לה זכתה רוברט עם הלהקה, החליטה לפתח קריירת סולו ובשנת 2014 הוציאה את אלבום הבכורה שלה, Butterfly Effect.
מתוך האלבום, יצא הלהיט "Woman Up", שהצליח להגיע בשיאו למקום החמישי במצעד הדאנס הבריטי.
שנהשםתפקידהערותמקור2010"Dance Your Ass Off"שופטת אורחת2012"90210"פניפרק 12012""מתחרהעונה 122013–14"Dancing on Ice"שופטתעונות: 8–92013–16"Ant & Dec's Saturday Night Takeaway"מגישהעונות: 10–132015"The Jump"מתחרהעונה 22016–17"1st Look"מארחת2017"Let It Shine"שופטת אורחתפרק 12018"Strictly Come Dancing"מתחרהעונה 16
שנהטקסקטגוריהמועמדותתוצאהמקור2007פרס גראמי"ביצוע הפופ הווקאלי הטוב ביותר של צמד או הרכב""Stickwitu"
אשליית הטריות היא האמונה או הרושם ששימוש במילה בשפה החל רק לאחרונה, כאשר למעשה השימוש במילה נוכח כבר זמן רב.
את המונח טבע ארנולד זוויקי, בלשן מאוניברסיטת סטנפורד.
עבודתו של זוויקי בנושא עוסקת בעיקר בדוגמאות הכוללות מילים, משמעויות, ביטויים ומבנים דקדוקיים.
עם זאת, השימוש במונח אינו מוגבל לתופעות לשוניות: זוויקי הגדיר אותו כ"האמונה שדברים ששמת לב אליהם רק לאחרונה הופיעו רק לאחרונה".
לפי זוויקי, הגורם לאשליה הוא תשומת לב סלקטיבית.
פריטים לשוניים המועדים לאשליה כוללים:
"Singular they" השימוש ב-"they", "them"' או "their" כדי להתייחס למשתתף יחיד מוקדם יותר במשפט ללא מין ספציפי, כמו במשפט: "someone said they liked the play".
אף שניתן לחשוב שמדובר בהמצאה מודרנית, השימוש במבנה זה נמצא, למשל, בכתבי שייקספיר.
השימוש במילה "literally" בהשאלה כמְחַזֵּק , נחשב כשימוש חדש בשפה אך למעשה נמצא בשימוש כבר בשנות ה-60 של המאה ה-18.
השימוש במילה "recency" (אַחֲרוֹנוּת) בעצמו אינו חדש לשפה האנגלית, וניתן למצוא תיעוד למילה עוד בשנת 1612.
ניתן לחשוב כי הביטוי "אין דברים כאלה" הוא ביטוי חדש בשפה, אך שימושים בו הופיעו כבר בתחילת שנות ה-2000 ואף בספר של חנוך לוין מ-1988.
אשלי צ'ארלס הוא שחקן תיאטרון, קולנוע וטלוויזיה אנגלי.
צ'ארלס נולד וגדל בניו פורסט, המפשייר בדרום הממלכה המאוחדת.
בשנת 2013 לוהק לסדרה "מלכה לבנה".
באותה שנה הוא הופיע כאורח בסדרה "ממלכה" שם גילם את המשרת קולין, שמנהל מערכת יחסים עם ליידי לולה אחת מחברותיה וגברותיה הטובות של מרי.
קולין נהרג על ידי סבסטיאן "בש" מפואטייה.
בשנת 2014 גילם את ג'סי זקלוס, בסרט הקולנוע "האקדמיה לערפדים", לצד השחקנים אולגה קורילנקו, ג'ואלי ריצ'רדסון וגבריאל ביירן.
בשנת 2015 הוא הופיע כאורח בפרק הרביעי של העונה הראשונה בסדרת המתח "X Company" שם גילם את טוראי וולטר, שצריך להציל אותו לאחר שהמטוס שלו התרסק במהלך מבצע.
שנהסרטתפקיד הערות 2013All Is by My Side קית' ריצ'רדס 2014 האקדמיה לערפדים ג'סי זקלוס 2015.And Then I Was French צ'ארלס
שנהסדרהתפקיד הערות 2013 מלכה לבנה תומאס גריי 3 פרקים ממלכה קולין מקפייל 2 פרקים 2015.X Company וולטר פרק: "Sixes & Sevens"
שנהמחזה/הצגהתפקידבמאי תיאטרון - מנזר נורת'אנגר ג'יימס מורלנד הארי מיצ'ר תנועת הבמה -White Liar טום - - - שלג שחור ליקוספסטוב / ילגין - - - טרטיףואלר - -
אשליות חיוביות הן תפיסות ואמונות חיוביות ולא מציאותיות שיש לאנשים כלפי עצמם או כלפי האנשים הקרובים אליהם.
אשליות חיוביות הן סוג של הונאה עצמית או האדרה עצמית, ומקורן בצורך של הפרט לשמור על הערכה עצמית חיובית ככל האפשר, או להימנע מאי-נוחות זמנית.
ישנן שלוש אשליות כלליות: אפקט מעל הממוצע, הטיית תגובה אופטימית, ואשליית השליטה.
המונח "אשליות חיוביות" נטבע לראשונה על ידי טיילור ובראון בשנת 1988.
כמו תפיסות אנושיות רבות, התפיסה העצמית נתונה לאשליות.
אשליות חיוביות נתפסות בדרך כלל כאחת ההשפעות של האדרה עצמית, וכפונקציה של חיזוק ההערכה העצמית.
ייתכן שהדבר נובע מהרצון של הפרט לראות את עצמו בצורה חיוביות יותר בהשוואה לקבוצת השווים שלו.
מחקרים מצאו כי לסביבה המוקדמת יש תפקיד חשוב בהתפתחותן של אשליות חיוביות, וכי אנשים שגדלו בסביבות מטפחות נתונים יותר לאשליות מאשר אלו שגדלו בסביבות קשות.
ממצאים אלה שוכפלו על פני הקשרים רבים ונמצא כי האשליות עמידות מאוד בפני טיפול.
למרבה האירוניה, כאשר אנשים מתוודעים לקיומן של אשליות אלה, הם בדרך כלל נוטים להחשיב את עצמם כפחות פגיעים אליהן בהשוואה לאחרים.
בספרות המקצועית קיימת מחלוקת בין גישות הרואות אשליות חיוביות כתופעה שכיחה ונורמלית ומדגישות את החלק החיובי וההסתגלותי שבה, לבין גישות המדגישות כי באשליות חיוביות קיים אספקט שלילי של עיוות מציאות, הנתפס כפוגע בהסתגלות.
מחקרים מאוחרים מצביעים על כך שאשליות חיוביות עשויות למלא תפקיד חשוב בהתמודדות עם מצבי דחק, חוסר ודאות ואירועים טראומטיים.
תפיסות מופרזות של שליטה עצמית או אופטימיות עשויות לא רק להפחית חרדה בטווח הקצר, אלא גם לתרום לחוסן נפשי בטווח הארוך.
נמצא כי אנשים המחזיקים באשליות חיוביות נוטים להציג הסתגלות טובה יותר לשינויים, מערכות יחסים יציבות יותר, והערכה עצמית גבוהה יותר — בתנאי שהאשליות אינן קיצוניות או מנותקות מהמציאות.
בתחום פסיכולוגיה חברתית וזוגיות נמצא כי אשליות חיוביות תורמות לשביעות רצון זוגית ולתחושת תמיכה רגשית הדדית.
כאשר אדם תופס את בן או בת הזוג באור חיובי יותר מהמציאות, הדבר עשוי להגביר אמון ותחושת ביטחון בקשר.
מחקרים מצאו כי זוגות שנוטים להחזיק באשליות חיוביות הדדיות חווים רמות גבוהות יותר של חוסן זוגי ויכולת התמודדות עם קונפליקטים.
אשלי ג'יני פארק היא שחקנית, רקדנית וזמרת אמריקאית הידועה בעיקר בזכות גילום דמותה של מנדי צ'אן בסדרת הקומדיה "אמילי בפריז", וגילום דמותה במקור של הדמות גרטשן וינרס במחזמר "ילדות רעות".
היא הייתה מועמדת למספר פרסים בין היתר לפרס טוני ולפרס גראמי.
בין שאר תפקידיה נמנים טַאפְּטִים בהפקה המחודשת של המחזמר "המלך ואני" בברודוויי בשנת 2015, ו"MwE" בהפקת אוף-ברודוויי של המחזמר קייפופ בתיאטרון ארס נובה.
פארק נולדה בגלנדייל, קליפורניה וגדלה באן ארבור, מישיגן.
לפארק אחות צעירה בשם אודרי.
בן דודה מדרגה שנייה הוא השחקן ג'סטין ה.
פארק החלה להשתתף בשיעורי מחול בגיל שלוש ובשיעורי נגינה בפסנתר בגיל חמש.
אהבתה של פארק להופיע הובילה אותה להשתתף בתיאטרון הילדים הקהילתי של אן ארבור במהלך חטיבת הביניים והתיכון.
היא גם השתתפה ב-Interlochen Summer Arts Camp בשנת 2003. פארק למדה בתיכון פיוניר שם השתתפה בתיאטרון ובמקהלה.
היא הייתה שותפה להקמת קבוצת א-קפלה לנשים בתיכון, Soulfege, שהגיעה למקום השני בתחרות ארצית ב-2009.
בגיל 15, במהלך כיתה י', פארק אובחנה עם לוקמיה מיאלואידית חריפה ואושפזה במשך שמונה חודשים.
פארק ביקשה "משאלה" מעמותת משאלת לב שבזכותה היא ומשפחתה נסעו לניו יורק וראו את ההפקות בברודוויי של שורת המקהלה, מלך האריות, אביב מתעורר ומרשעת.
לאחר טיפול כימותרפי, פארק חזרה לתיכון, ושלושה חודשים לאחר מכן, היא לוהקה לתפקיד הראשי של מילי דילמונט בהפקת המחזמר מילי המודרנית והמתוקה.
פארק למדה באוניברסיטת מישיגן, וקיבלה תואר BFA בתיאטרון מוזיקלי מבית הספר למוזיקה, תיאטרון ומחול ב-2013. במהלך לימודיה לתואר הראשון, הייתה שותפה להקמת הסדנה לביצועים של מישיגן (MPOW).
הופעת הבכורה של פארק בברודוויי הייתה כחברה באנסמבל של המחזמר מאמא מיה!
ב-17 בפברואר 2014. היא עזבה את ההפקה ב-21 בספטמבר 2014. לאחר מכן גילמה את גבריאל בסיבוב ההופעות הלאומי של המחזמר סינדרלה של רוג'רס והמרשטיין.
פארק שבה להופיע בברודוויי ב-16 באפריל 2015, בתפקידה הראשי הראשון כטַאפְּטִים בהפקה המחודשת של המלך ואני ב-2015 בתיאטרון ויויאן בומונט ונשארה עם ההפקה עד לסגירתה ב-26 ביוני 2016. פארק הופיעה כסולנית ראשית באלבום הקלטות של צוות השחקנים שהיה מועמד לפרס גראמי.
בפברואר 2017, פארק השתתפה בהפקה המחודשת של יום ראשון בפארק עם ג'ורג' בתפקיד סלסט מספר 1/ תרזה לצד ג'ייק ג'ילנהול, אנלי אשפורד ורותי אן מיילס.
בסתיו 2017, פארק גילמה את MwE בהפקת אוף-ברודוויי של המחזמר קייפופ בתיאטרון ארס נובה.
על תפקיד זה הייתה מועמדת לפרס דרמה דסק ופרס ליגת הדרמה וזכתה בפרס לוסיל לורטל.
באוקטובר 2017 פארק עזבה את ההפקה, עקב תחילת החזרות להפקה הניסיונית מחוץ לניו יורק של ילדות רעות, ומרינה קונדו החליפה אותה.
פארק כיכבה בתפקיד גרטשן וינרס במחזמר ילדות רעות, שנכתב על ידי טינה פיי ומכיל לחן מאת ג'ף ריצ'מונד ומילים מאת נל בנג'מין.
ההפקה רצה מ-31 באוקטובר 2017 ועד 3 בדצמבר 2017, פארק גילמה את תפקידה של גרטשן וינרס.
המחזמר, המבוסס על סרט בעל אותו שם, החל בהצגות מקדימות בברודוויי ב-12 במרץ 2018, ונפתח רשמית ב-8 באפריל 2018, בתיאטרון אוגוסט וילסון.
על תפקיד זה פארק הייתה מועמדת למספר פרסים ביניהם פרס טוני ופרס דרמה דסק.
ב-10 במרץ 2019 פארק עזבה את ההפקה והוחלפה על ידי קריסטינה אלאבדו.
ביוני 2019, הוכרז שפארק תעמוד בראש ההפקה המחודשת של מילי המודרנית והמתוקה מאת Encores!
אשר תרוץ מה-6 עד 10 במאי 2020, בניו יורק סיטי סנטר.
עם זאת, ההפקה בוטלה בעקבות מגפת הקורונה.
באוגוסט 2019, פארק לוהקה לתפקיד מינדי צ'אן בסדרה אמילי בפריז, לצד לילי קולינס.
באוקטובר 2020 הוכרז שפארק תדבב את דמותה של קיי פילדס בהסכת As the Curtain Rises, אופרת סבון מקורית מאת Broadway Podcast Network.
ב-28 בדצמבר 2020, הוכרז שפארק תגלם את קולט טאטו בקונצרט לגיוס תרומות של רטטוי המחזמר, תופעת אינטרנט שמקורה בטיקטוק, בהשראת הסרט משנת 2007. הקונצרט שודר באופן בלעדי ב-TodayTix ב-1 בינואר 2021.
באוגוסט 2021 הוכרז שפארק תככב בתפקיד סינדרלה בהפקת המחזמר אל תוך היער מאת Encores!
לשנת 2022. בסופו של דבר פארק הוחלפה בדניי בנטון.
פארק עתידה לככב בסרט הקומדיה עוברות את הגבול של אדל לים (Crazy Rich Asians), אשר "עוקב אחר ארבע נשים אמריקאיות אסייתיות כשהן מטיילות באסיה בחיפוש אחר אמה הביולוגית של אחת מהן".
מאז 2023, פארק נמצאת במערכת יחסים עם השחקן והדוגמן פול פורמן.
השניים נפגשו לראשונה על הסט בעונה השלישית של אמילי בפריז ב-2022.
שנהשםתפקידמיקוםבמאיהערותהערות שוליים2014מאמא מיה!אנסמבל (מחליפה)―ברודווייסינדרלה של רוג'רס והמרשטייןגבריאלסיבוב הופעות לאומימארק ברוקאו2015–2016המלך ואניטַאפְּטִיםמרכז לינקולןברלט שרברודוויי2016המסע המדהים של הנסיך ג'ן―מועדון התיאטרון של מנהטן (MTC)בריאן היל2017יום ראשון בפארק עם ג'ורג'סלסט מספר 1/ תרזה
דוט/ מארי (מחליפה)תיאטרון הדסוןסרנה לפיןברודווייקייפופMwEארס נובהטדי ברגמןילדות רעותגרטשן וינרסתיאטרון נשיונל (הפקה ניסיונית מחוץ לניו יורק)קייסי ניקולאו2018–2019תיאטרון אוגוסט וילסוןברודוויי2019גברת בחשכהגברת פוסטר/ סאטוןניו יורק סיטי סנטרטד ספרלינג2019–2020Grand Horizonsג'סתיאטרון הייזלי סילברמןברודוויי2021רטטוי המחזמרקולט טאטוקונצרט לגיוס תרומותלוסי מוס
שנהסרטתפקידהערות2012שרלין קיי: אנושיפסלThe V Cardגסיקה2014Are You Joking?דייט2022הרשימה של מר מלקולםגרטי קובינגטון2023עוברות את הגבולאודרי סאליבןTBAילדות רעות: המחזמר
שנהשםתפקידהערותהערות שוליים2014הסוד הקטן והמלוכלך שליאן ראץ'פרק אחד2017Nightcapאוליביה צ'ו8 פרקים2019Tales of the Cityג'ניפר 'אני' ווינטר7 פרקיםHelpstersסטארלט המזמרתפרק: "Singing Starlett / Heart's Family Photo"2020–הווהאמילי בפריזמינדי צ'אןדמות ראשית2021–הווהבנות לנצחאשליתפקיד חוזר2023עצביםנעמי7 פרקיםרק רוצחים בבנייןקימבר מין6 פרקים
שנהפרויקטהערותהערות שוליים2015המלך ואניאלבום הקלטות של צוות השחקנים בברודוויי משנת 20152018ילדות רעותאלבום הקלטות של צוות השחקנים מקורי
פרויקטהערותהערות שולייםAs the Curtain Risesבתפקיד קיי (תפקיד קולי)
אשליית הדיבור לשיר היא אשליה שמיעתית שהתגלתה על ידי דיאנה דויטש ב-1995. כאשר ביטוי מדובר חוזר על עצמו מספר פעמים, מבלי לשנות אותו בשום צורה, ומבלי לספק שום הקשר, הוא נהפך באופן תפיסתי מדיבור לשיר.
האשליה התגלתה על ידי דויטש ב-1995 כשהכינה את הפרשנות המדוברת לתקליטור שלה 'אשליות מוזיקליות ופרדוקסים'.
היא שמה את המשפט 'לפעמים מתנהגים בצורה כל כך מוזרה' (באנגלית) בלולאה, ושמה לב שאחרי שהוא חזר על עצמו כמה פעמים נראה שהוא מושר ולא מדובר.
מאוחר יותר היא כללה את האשליה הזו בתקליטור 'מילות רפאים ומוזרויות אחרות' וציינה שברגע שהביטוי הפך תפיסתית לשיר, הוא המשיך להישמע כשיר גם כשהוא מושמע בהקשר של המשפט המלא שבו הוא הופיע במקור.
דויטש, הנת'ורן ולפידיס בחנו את האשליה בפירוט.
הם הראו שכאשר המשפט הזה נשמע רק פעם אחת, המאזינים תפסו אותו כדיבור, אך לאחר מספר חזרות, הם תפסו אותו כשיר.
השינוי התפיסתי הזה דרש שהחזרות יהיו זהות במדויק; היא לא התרחשה כשהן הועברו מעט, או שהוצגו עם ההברות בסדרים מבולבלים.
בנוסף, כאשר המאזינים התבקשו לחזור על הביטוי לאחר ששמעו אותו פעם אחת, הם חזרו עליו כדיבור.
אולם כאשר התבקשו לחזור על הביטוי לאחר ששמעו אותו עשר פעמים, הם חזרו עליו כשיר.
תיאוריות של המצעים הנוירולוגיים של דיבור ותפיסת שיר התבססו על תגובות לגירויים של דיבור ושירה, ואלו נבדלות בתכונותיהן.
לדוגמה, תוכן הצליל בהברות מדוברות משתנה בדרך כלל באופן דינמי, בעוד שהצלילים של תווים מוזיקליים נוטים להיות בלתי משתנים והתווים נוטים להיות בעלי משך ארוך יותר.
מסיבה זו, תיאוריות של מצעי המוח של תפיסת דיבור ותפיסת שיר הביאו הסברים במונחים של המאפיינים האקוסטיים המעורבים.
אולם באשליית הדיבור לשיר חוזר ביטוי בדיוק, ללא שינוי בתכונותיו; עם זאת, ניתן לשמוע אותו כדיבור או כשיר.
מסיבה זו, מספר מחקרים חקרו את אזורי המוח המעורבים באשליה.
הפעלה מוגברת נמצאה באונות הקדמיות והרקתיות של שתי ההמיספרות כאשר המאזין תפס ביטוי מדובר חוזר כמושר ולא מדובר.
האזורים המופעלים כללו כמה כאלו שחוקרים אחרים מצאו שהופעלו בזמן האזנה לשיר.
ביטויים המסומנים בהברות עם צלילים יציבים ומעדיפים פרשנות מטרית נוטים להועיל לאשליה.
עם זאת, האשליה אינה מועצמת על ידי חזרות קבועות על הביטוי כולו.
יתרה מכך, האשליה חזקה יותר עבור ביטויים בשפות שקשה יותר לבטא וכאשר המאזינים אינם מסוגלים להבין את שפת האמירה.
אשליית הדיבור לשיר מתרחשת אצל מאזינים עם או בלי הכשרה מוזיקלית.
היא מופיעה אצל מאזינים הדוברים שפות שונות, לרבות שפות שאינן טונאליות כמו אנגלית, אירית, קטלאנית, גרמנית, איטלקית, פורטוגזית, צרפתית, קרואטית והינדית, ושפות טונאליות כמו תאילנדית ומנדרינית; עם זאת, הוא חלש יותר אצל דוברי שפות טונאליות מאשר שפות שאינן טונאליות.
מרגוליס ושימחי-גרוס דיווחו על אשליות קשורות שבהן סוגים שונים של קול הופכים למוזיקה על ידי חזרה.
רצפים אקראיים של צלילים נשמעו כמוזיקליים יותר כשהם הושמעו בלולאה, וקליפים המורכבים משילוב של צלילים סביבתיים נשמעו מוזיקליים יותר בעקבות החזרות.
השפעות אלו היו חלשות יותר מזו של אשליית הדיבור לשיר המקורית, אולי בגלל שהדיבור והשיר שלובים זה בזה במיוחד מבחינה תפיסתית, וגם בגלל שמאפייני הדיבור המייצרים את האשליה המקורית תורמים במיוחד להשפעה חזקה.
חזרה היא מאפיין חשוב במיוחד של מוזיקה, ולכן מספקת רמז חשוב שיש להתייחס לביטוי כמוזיקה ולא דיבור.
ליתר דיוק, בשירה, צלילי התנועות נשמעים באופן מובהק, אך בדיבור הם נראים מרוכזים.
הוצע כי בדיבור המעגל העצבי העומד בבסיס תפיסת הצליל מעוכב במידה מסוימת, מה שמאפשר למאזין למקד את תשומת הלב בעיצורים ובתנועות, החשובים למשמעות המילולית.
חזרה מדויקת על המילים המדוברות עלולה לגרום למעגל זה להיות חסר עכבות, כך שהצלילים יישמעו בצורה בולטת יותר, וכך כמו שמושרים.
ואכן, מבני המוח המופעלים כאשר האשליה מתרחשת תואמים במידה רבה לאלה המופעלים בתגובה לשירה.
בנוסף, מספר מאפיינים של ביטוי מדובר שסביר שיתרחשו בשיר תורמים לאשליה.